Jeg er Lydia Winters, merkevaresjef hos Mojang, og vi har laget et lite spill som heter Minecraft.
Det jeg liker best å gjøre i Minecraft er å utforske. Jeg elsker å dra på eventyr i huler og se
hva jeg kan finne. Jeg jobber ikke som programmerer, så det er spennende å ta del i Minecraft-timene
og faktisk lære litt programmering selv.
I det siste nivået trengte vi mange "flytt fremover"-blokker. Det ville ha vært lettere om vi bare kunne be datamaskinen om å utføre denne
kommandoen fire eller fem ganger. Heldigvis for oss er datamaskiner veldig flinke til å gjenta kommandoer
med gjenta-løkker. Når vi bygger Minecraft, bruker vi gjenta-løkker for å plassere alle
utgangsmaterialene som trenges til en ny verden. Det innebærer tusenvis av blokker. Vi bruker også
løkker på små måter, som for å få føttene til Alex til å bevege seg mens hun går.
Gjenta-løkker er en viktig del av all programmering.
Det er snart natt, så i de neste par nivåene skal vi bygge et hus som holder oss trygge. Vi bruker "gjenta" for å gjøre dette
på enkleste måte. For å bygge en vegg til huset kan vi enten be Alex flytte seg fremover og
plassere planker fire ganger, eller så kan vi be henne flytte seg fremover og plassere én planke,
så tar vi denne kommandoen og bruker "gjenta" for å få henne til å utføre handlingen flere ganger.
Deretter klikker vi på "gjenta" og forteller henne hvor mange ganger hun skal utføre
handlingen. La oss bygge huset før det blir natt! Ha det gøy!